న్యూఢిల్లీ : గుజరాత్లోని పాటిదార్లు వినూత్న రీతిలో నిరసన కార్యక్రమం నిర్వహించారు. ఈ నెల జ్యుడిషియల్ కస్టడీలో ఉన్న కేతన్ పటేల్ (28) అనుమానాస్పద స్థితిలో మరణించడంతో పాటిదార్లలో ఆగ్రహం కట్టలు తెంచుకుంది. కేతన్ను హింసించి, ఆయన మరణానికి బాధ్యులైన పోలీసులపై చర్యలు తీసుకోవడంలో రాష్ట్ర ప్రభుత్వం విఫలమైందని వారు ఆరోపిస్తున్నారు. ఇందుకు నిరసనగా దాదాపు 150 మంది పాటిదార్లు శనివారం సివిల్ హాస్పిటల్ క్యాంపస్లో శిరోముండనం చేయించుకున్నారు. ఈ తలనీలాలను ముఖ్యమంత్రి విజయ్ రూపానీకి పంపిస్తామని వీరు తెలిపారు. బలోల్ గ్రామంలోని ఓ వ్యాపారి ఫిర్యాదు మేరకు కేతన్ను ఈ నెల 3న అరెస్టు చేసినట్లు పోలీసులు తెలిపారు. తన దుకాణం నుంచి కేతన్ రూ.5,000 దొంగతనం చేసినట్లు ఫిర్యాదులో ఆరోపించారని తెలిపారు. ఈ నెల 4 నుంచి మెహసానా సబ్ జైలులో ఉంటున్నాడన్నారు. ఈ నెల 5న రాత్రి సివిల్ ఆసుపత్రిలో  చేర్పించిన కొద్ది గంటల్లోనే ఆయన తుది శ్వాస విడిచారు.
newdhilly : gujaraatloni paatidaarlu vinuutna reetilo nirasana kaaryakramam nirvahinchaaru. ee nela judicial kastadiilo unna ketan patel (28) anumaanaaspada sthitilo maraninchadamtho paatidaarlalo aagraham kattalu tenchukundi. ketannu himsinchi, aayana maranaaniki baadhyulaina polisulapai charyalu teesukovadamlo rashtra prabhutvam viphalamaindani vaaru aaropistunnaaru. induku nirasanagaa daadaapu 150 mandi paatidaarlu sanivaaram sivil haspital campaslo shiromundanam cheyinchukunnaru. ee talaneelaalanu mukhyamantri vijay roopaaneeki pampistaamani veeru telipaaru. balol graamamlooni oo vyaapaari firyaadu meraku ketannu ee nela 3na arestu chesinatlu poliisulu telipaaru. tana dukaanam nunchi ketan roo.5,000 dongatanam chesinatlu firyaadulo aaropinchaarani telipaaru. ee nela 4 nunchi mehasana sab jailulo untunnaadannaaru. ee nela 5na raatri sivil aasupatrilo  cherpinchina koddi gantallone aayana tudi shwasa vidichaaru.